জীবাশ্ম বংশাণুসমগ্রবিজ্ঞান
জীবাশ্ম বংশাণুসমগ্রবিজ্ঞান (Paleogenomics) বিজ্ঞানের একটি শাখা যেখানে বিলুপ্ত জীবপ্রজাতির বংশাণুসমগ্রের তথ্য বিশ্লেষণ ও পুনর্নির্মাণ অধ্যয়ন করা হয়। জাদুঘরের প্রত্নবস্তু, বরফের চোঙা (আইস কোর), প্রত্নতাত্ত্বিক বা জীবাশ্মবৈজ্ঞানিক স্থান থেকে প্রাচীন ডিএনএ (এডিএনএ) নিষ্কাশনের উন্নততর পদ্ধতি ও পরবর্তী প্রজন্মের অনুক্রম নির্ণয় প্রযুক্তির সুবাদে এই ক্ষেত্রটিতে প্রানসঞ্চার হয়েছে। ফলে বর্তমানে বংশাণুগত সরণ (জেনেটিক ড্রিফট), প্রাচীন জনসমষ্টিগুলির পরিযান ও আন্তঃসম্পর্ক, বিলুপ্ত উদ্ভিদ, প্রাণী ও হোম প্রজাতির বিবর্তনীয় ইতিহাস শনাক্ত করা এবং ভৌগোলিক অঞ্চল জুড়ে বহির্বৈশিষ্ট্য (ফেনোটাইপ) শনাক্তকরণ সম্ভব হয়েছে। অধিকন্তু বিজ্ঞানীরা জীবাশ্ম বংশাণুসমগ্রবিজ্ঞান ব্যবহার করে প্রাচীন আদিপুরুষদের সাথে বর্তমান মানুষদের তুলনা করতে পারেন।